google/wiki40b huggingface dataset:
Wulfgifu

Etymologi

Navneleddet wulf har opprinnelse i germanske *-wulfaz, «ulv». Den norrøne formen av leddet var ulfr. Navneleddet gifu har opprinnelse i urgermanske *gebo-, «gave». De norrøne formene av navneleddet er gjaf eller gjǫf.

Kjente personer med navnet

Personene i listen er ordnet kronologisk etter fødselsår.
Ulrike Meyfarth

Karriere

Meyfarth viste tidlig sitt store talent. Allerede som 15-åring ble hun overraskende nummer to i det tyske mesterskapet. Året etter gjentok hun bedriften, og kvalifiserte seg som den tredje tyske høydehopperen til Ol 1972 i München.
I OL-konkurransen var Meyfarth en av få kvinnelige utøvere som benyttet seg av den nye teknikken som amerikaneren Dick Fosbury hadde introdusert fire år tidligere, Fosbury flop. Foran hjemmepublikum greide Meyfarth å forbedre sin egen bestenotering med 5 cm til 1,90. Dette holdt til gullmedalje foran Bulgarias Jordanka Blagojeva og forhåndsfavoritten, østerrikske Ilona Gusenbauer. Mens publikum feiret seieren, la Meyfarth listen på ny verdensrekordhøyde, 1,92. Denne høyden gikk hun også over. Meyfarth er tidenes yngste vinner av en individuell friidrettsøvelse.
Tenåringen hadde problemer å takle den plutslige populariteten og medieoppmerksomheten etter OL-gullet. I årene etter triumfen bremset karrieren opp. Resultatene uteble, og den personlige bestenoteringen greide hun ikke å forbedre før i 1978. Det ble etterhvert stilt spørsmålstegn bak hennes OL-gull som mange begynte å se på som flaks. Under OL 1976 i Montréal greide hun ikke å kvalifisere seg til finalen, og under EM 1974 og  kom hun på syvende- og femteplass.

Comeback

Meyfarth svarte med å bytte trener og klubb til 1978-sesongen og å jobbe seg tilbake til bedre prestasjoner. Under EM i friidrett 1978 greide hun en femteplass med ny tysk rekord på 1,95 m. Deretter abonnerte hun på tyske mestertitler for de neste fem år. I juli 1980 greide hun for første gang å hoppe over 2 m. Under EM i Athen tok hun gull og forbedret verdensrekorden til 2,02 m. I 1983 tok hun sølv i det første verdensmesterskapet i friidrett i Helsingfors etter en spennende duell med russiske Tamara Bykova.
21. august 1983, under et friidrettsstevne i London, hoppet både Meyfarth og Bykova 2,03, 1 cm høyere enn den tidligere verdensrekorden. Fire dager senere forbedret Bykova rekorden med ytterligere én centimeter.
OL 1984 i Los Angeles var den siste store konkurransen Meyfarth deltok i. Med et hopp på 2,02 sikret Meyfarth seg gullmedaljen foran italienske Sara Simeoni. 12 år etter lekene i München sikret hun seg dermed sitt andre OL-gull.
Meyfart er gift og har to døtre. Hun er fortsatt populær i Tyskland og har engasjert seg i mange år for rekruttering til friidrett og kreftsyke barn. Hun jobber som trener og talentspeider for sin gamle klubb TSV Bayer 04 Leverkusen.
Venstrenasjonalisme

Venstrenasjonalisme er en form for nasjonalisme blant bevegelser på venstresiden på det politiske spektrum. Venstrenasjonalisme legger vekt på patriotisme, sosial likhet, nasjonalisering, folkelig suverenitet, nasjonal selvråderett og vanligvis motstand mot imperialisme.  I motsetning til nasjonalistbevegelser på høyresiden, hvor rasisme, nasjonalessensialisme, xenofobi og fascisme er vanlig, er venstrenasjonalister generelt ikke rasistiske.
Politiske partier og bevegelser som Justicialistpartiet i Argentina, Republikanske Venstre i Catalonia, INC i India, Sinn Féin i Irland og ANC i Sør-Afrika regnes tradisjonelt som venstrenasjonalistiske.
Misius misius

Utseende

En liten (vingespenn ca. 20 millimeter), brun og gulaktig smyger. Oversiden er mørkbrun med gulaktige felter, undersiden brungul med mørkbrune, mer eller mindre dråpeformede flekker.

Levevis

Arten lever i tropisk regnskog.

Utbredelse

Arten lever i delstaten Amazonas i Brasil og tilstøtende områder i Peru og Ecuador.
Pierre Auger

Unge år

Pierres far var kjemiprofessoren Victor Auger. Pierre Auger studerte ved École normale supérieure i Paris fra 1919 til 1922, det året som han fullførte agrégation i fysikk. Han begynte deretter ved fysikk og kjemilaboratoriet ved universitetet i Paris (kjent som Sorbonne, i dag delt i flere institusjoner) under ledelse av Jean Perrin for å arbeide med den fotoelektriske effekten.

Karrière

I 1926 fikk han sin doktorgrad i fysikk fra universitetet i Paris. I 1927 ble han assistent til faculté des sciences i Paris og samtidig nestleder ved l'Institut de biologie physico-chimique. I 1934 ble han utnevnt til fakultetssjef og i 1936 generalsekretær for de årlige tabellene over konstanter og ble utnevnt til foreleser i fysikk ved universitetet i november 1937. Inntil 1940 hadde han ansvar for kurs om kvantemekanikk og var også nestleder ved laboratoriet for fysisk kjemi. Deretter holdt han stillingen som ansvarlig for kvantefysikk og relativitet ved faculté des sciences i Paris.
Etter andre verdenskrigs slutt ble han utnevnt til direktør for høyere utdannensel, en stilling han hadde fra 1945 til 1948, noe som åpnet for å introdusere det første professoratet i genetikk ved universitetet i Paris (Sorbonne), den første i stillingen var Boris Ephrussi.
Prosessen hvor såkalte Augerelektroner frigjøres fra atomer brukes i Auger elektronspektroskopi for å studere overflaten av materialer. Denne metoden ble oppkalt etter han, til tross for at den østerrikske fysikeren Lise Meitner oppdaget effekten allerede i 1922.

Vitenskapelige resultater

I hans arbeid med kosmiske stråler fant han at hendelser med kosmisk stråling hang sammen tidsmessig, det vil si at de var knyttet til en årsak, en atmosfærisk kaskade. Han beregnet at energien knyttet til partiklene som dannet store atmosfæriske kaskader måtte være minst 10¹⁵ elektronvolt (eV) = 10⁶ partikler på 10⁸ eV (kritisk energi i atmosfæren) og en faktor på ti for energitap fra passering av atmosfæren.
Han var ESROs første generaldirektør og en av initiativtakerne til forskningsstiftelsen CERN.
Han var president for Centre International de calcul i Roma. Fra 1948 til 1959 ledet han UNESCOs seksjon for matematikk og naturvitenskap. Han ble valgt som medlem av Det franske vitenskapsakademiet (fransk: Académie des sciences) i 1977.

I populærkultur

Han ledet et populærvitenskapelig radioprogram hver fredag kveld på stasjonen France Culture fra september 1969 til juni 1986, programmets navn var Les Grandes Avenues de la science moderne.
Verdens største observatorium for kosmisk stråling er oppkalt etter han.
Optimist (sang)

Melodi Grand Prix

Sangen var én av ni låter som deltok i norske Melodi Grand Prix 1989 i Stavanger Forum. Av de ni skulle tre låter avansere til superfinalen. Den endelige vinneren skulle få representere Norge i Eurovision Song Contest 1989 i Lausanne i Sveits.
På forhånd var «Optimist» den store favoritten til å vinne den norske finalen, men juryene ville det annerledes. Da de tre superfinalistene ble offentliggjort, og «Optimist» ikke var blant dem, satte et skuffet publikum i gang med å bue og pipe. Til slutt måtte Teigen løpe ut på scenen og ta imot publikums hyllest, mens programleder Øystein Bache prøvde å få sendingen videre. Den svenske journalisten Måns Ivarsson kalte resultatet for en skandale og sammenlignet Teigens fall som «om brudgommen ble kastet ut fra bryllupsfesten», mens rasende seere mente juryene hadde boikottet Teigen. Til slutt vant Britt-Synnøve Johansen med «Venners nærhet».
Mens vinnerlåten ble raskt glemt, ble «Optimist» en salgssuksess og er i dag en av Teigens mest kjente og kjære låter. Da Nettavisen i 2016 spurte Teigen om hvilken sang folk trekker fram når de møter ham, svarte Teigen: «Optimist».
Risør Bluegrassfestival

2008

Det starter med workshop fra 15 – 17 juli, og selve festivalen er ifra 17-19 juli. Det er 10 instruktører som kommer til workshopen, som skal instruere på dobro, banjo, mandolin, kontrabass, fiolin og gitar. Bl.a kommer ekteparet Barry og Holly Tashian fra USA.
Felipe Caicedo

Klubbkarriere

Caicedo er den eneste ecuadorianske fotballspilleren som noensinne har startet sin karriere som fotballspiller i Europa, da han gjorde sin profesjonelle debut i 2006 for klubben FC Basel. Caicedo signerte en kontrakt med den sveitsiske klubben FC Basel fra Rocafuerte i hjemlandet Ecuador under den sveitsiske 2005/2006-sesongen for en hittil ukjent overgangssum mens han var bare 17 år gammel. På grunn av sin unge alder var han opplært i de mindre fotballdivisjonene. Han fortsatte å spille 20 kamper for Basel i den følgende sesongen 2006-2007, akkompagnert av tre sveitsiske Super League-mål.
Den 31. januar 2008 ble det annonsert at den engelske klubben Manchester City FC hadde sikret Caicedos tjenester med en fire og et halvt års kontrakt gjennom en overganssum på £5 000 000, noe som gjorde dette salget til en av de dyreste overgangene i historien til det sveitsiske fotballforbundet.

Internasjonal karriere

Caicedo er også en av de yngste spillerne som noen gang har spilt for det ecuadorianske landslaget, der han gjorde sin debut i en alder av 16 år, mot Italia. Før han ble overflyttet til FC Basel hadde han også spilt noen få landskamper for Ecuador, inkludert vennskapskampen mot Italia i midten av 2005. Han lyktes dog ikke å bli en del av ecuadorianske fotballtroppen som ble sendt til VM i fotball 2006 i Tyskland.
Troll A

Historie

Norske Shell, som var operatør i utbyggingsfasen inngikk i 1991 en kontrakt med Norwegian Contractors om bygging av en Condeep-plattform, Troll A, som skulle produsere gass på Trollfeltet. I 1995 ble den 656 000 tonn tunge plattformen slept de 200 kilometrene fra Vats til Trollfeltet. Slepet tok syv dager og ble fulgt av flere TV-kanaler. Troll A ble plassert på feltet 17. mai 1995 og produksjonen startet 9. februar 1996. 
Troll A-plattformen ble tildelt arkitekturprisen Betongtavlen for 1995.
I 1999 ble Troll A kåret til Århundrets ingeniørbragd av leserne til Teknisk Ukeblad.
Beina på plattformen er hule, og i 2005 ble Katie Melua invitert til å holde konsert på bunnen av et av dem, i en svært spesiell akustikk.
Norges Bokseforbund

Stiftelse og opphav

Den første bokseklubben i Norge ble stiftet i 1909, og het Kristiania Boxeklub.
Det første norgesmesterskapet ble også arrangert fra samme år 19. til 20. desember av Kristiania Boxeklub, med fem vektklasser. Fra og med 1920 har det blitt arrangert NM hvert år med unntak av 1910–1911, da boksing var forbudt av politiet i Christiania og i krigsårene 1941–1945. 
Det første norgesmesterskapet i junior ble arrangert fra 26. til 28. januar i 1929 i Oslo med åtte forskjellige vektklasser.
Forløperen til Norges Bokseforbund het Norges Atletforbund og ble stiftet i 1913, dette forbundet organiserte også bryting. Fra 1920 fikk de to idrettene hvert sitt forbund og Norges Bokseforbund ble stiftet. Fra 1989 ble det åpnet for kvinneboksing i NM. Helga Risøy og senere Cecilia Brækhus har gjort seg bemerket i profesjonell boksing for kvinner.
Söta bror, söta syster

Handling

Historien begynner med at vi ser Bendik ligge på gulvet omgitt av roseblader. Blod renner sakte ut fra hodet hans. Vi får vite at han endte opp slik ved å følge sin drøm. Tidslinja går så tilbake, der vi får vite mer om Bendiks homofile partner Thomas og jobben hans, som består av å være tivoliinspektør. Bendik forteller at denne jobben ikke inspirerte han lenger. Han sier til Thomas at han vil ta en pause fra ham og barna, som er adoptert fra Kina, for å kunne ta seg litt tid til å tenke. Han leverer barna til deres biologiske foreldre, og tar farvel. Samme dag drar han på teater for å se «Den Hatafulla Magistern». Der blir han forelsket i stjernen i stykket, Maria von Klintbjerg.
På utsiden av teateret, når stykket er ferdig, finner han en løpende kvinne, og to pakistanere som løper etter henne. De roper «Stopp! Stopp tyven!». Han fanger henne, og pakistanerne takker han, og sier at hun skulle tvangsgiftes med hennes fetter. Som takk for hjelpen, skal han få oppfylt sin største drøm, som er Maria. Når pakistanerne har oppfylt ønsket, forsvinner de sporløst. Bendik snur seg, og krasjer inn i Maria som mister manuset sitt. Hun blir glad når hun legger merke til hvordan Bendik respekterer henne som kvinne, så de kysser. Bendik blir med Maria på en svensk sommerfest, der det skjer mye forviklinger. Det finnes så mange flere ord på svensk, enn på norsk. Også på det seksuelle blir det misforståelser. Her opplever Bendik svensk orgasme, noe som blir litt for heftig for ham.
Bendik går tilbake til pakistaneren der han spør om å få returnere ønske. Pakistaneren sier det er greit, siden kjøpsloven er den eneste norske loven han respekterer. Hjemme i leieligheten kaster Maria han ut. Når han kommer hjem finner han ikke Thomas, bare et brev der han forklarer at han vil drive ut homofilien sin. Ved siden av brevet finner Bendik en haug med annonser, hvor en av dem (som er utringet) er for en prest som hjelper folk med å bli kvitt homofil legning. Når Bendik ser dette, løper han så fort han kan dit presten holder til. Før han har kommet rukket å kommer frem, sitter Thomas og venter på tur. Presten forklarer at for å bli kvitt homofili, så finnes det to metoder; den ene går helt tilbake til sant Euge Sten, med bønn og meditasjon, mens den andre er å «skremme homoskrulla ut av deg». Han forklarer også at det er en svakhet med denne metoden, som er at homofilien ikke forsvinner, men bare blir hjemløs, slik at den går fra en person til en annen. Da kommer Bendik brasende inn, og sier til Thomas at han fortsatt elsker han. Thomas sier at det gjør han også.
Bendik forstår nå at det var ikke Maria han forelsket seg i, men teateret. Han begynner å jobbe som statist i et teaterstykket der han spiller en drept person. Nå er vi tilbake der episoden begynte. Bendik ligger på en scene, der han spiller død. Han er omgitt av roseblader, og blod renner sakte ut fra hodet hans. Slik endte han, ved å følge sin drøm. Episoden slutter med at alle karakterene  fra episoden synger «Min første kjærlighet».
Basketball under Sentralamerikanske og karibiske leker 1935

Basketball under Sentralamerikanske og karibiske leker 1935. Basketball var en av fjorten sporter i de tredje sentralamerikanske og karibiske leker som ble arrangert i San Salvador i El Salvador i perioden 16. mars til 5. april 1935. Det var tredje gangen som basketball var med i lekene. Det var to turneringer, en for menn og en for kvinner. Det var første gangen kvinner deltok i basketball de sentralamerikanske og karibiske leker. Mexico vant både herre- og dameturneringen.
Italiensk spinone

Italiensk spinone er en stående fuglehund opprinnelig fra Italia. Dette er en gammel og veletablert rase i Italia, den fikk sitt navn i 1887. Italiensk spinone er en forholdsvis stor hund med en fremragende luktesans og er effektive i søket.

Rasebeskrivelse

Robust, kraftig og energisk; kraftig benstamme; velutviklet muskulatur, strihåret.
Nesten kvadratisk. Kroppslengden lik mankehøyden, med en toleranse på 1-2 cm. Hodelengden 4/10 av manke­høyden. Skallebredden (målt ved øyebrynsbuene) mindre enn halve hodelengden.
Cannon Falls kraftverk

Cannon Falls kraftverk er et varmekraftverk i delstaten Minnesota i det nordlige USA. Det har en installert produksjonskapasitet på 350 MW, fordelt på 2 blokker og 2+1 moderne gassturbiner. Operatør er Invenergy Co, som produserer på kontrakt for Xcel Energy.
Utstyret er vesentlig levert av General Electric. Anlegget ble bygget ut i årene 2004–2008. Brenselkilden er naturgass og fyringsolje.
Mike Dumboya

Landslag

Mens Mike Dauda Dumbuya spilte i Adeccoligaen har han vært aktuell for eventuell landslagspill for Sierra Leone, på lik linje som Umaru Bangura (Hønefoss BK) og Alfred Sankoh (Strømsgodset). Men han har per dags dato ingen landslagskamper for landet, selv om han i flere sammenhenger har blitt nevnt som en mulig kandidat til midtbanerollen.
Viktor Widegren

Anerkjennelse

Anerkjennelsen kom seint. Da han døde i 2001, 86 år gammel, hadde han vunnet seg en posisjon blant de spesielt kunstinteresserte i Trøndelag. I 2004 kom den første offentlige anerkjennelsen gjennom etableringen av Galleri Widegren i Kulturparken i Malm (tettsted) (nå Verraparken, tidligere Malm Samfunnshus). Galleriet var en gave fra Odd H Vanebo til Verran kommune.
I levende livet deltok Viktor Widegren i flere kollektivutstillinger i regi av kunstforeningene i Steinkjer og Trondheim. Han ble tildelt flere utsmykningsoppgaver. Bl.a. laget han to monumentalbilder til Malm skole i 1952, og tre fresker i Malm Samfunnshus i 1954. Et av hans mest kjente verk er et stort mosaikkbilde, ‘Fanger på flukt over fjellet’, som har fått en sentral plass i ‘Det norske hus’ GornjiMilanovac i nåværende Serbia. Bildet er en tributt til jugoslaviske krigsfanger i Norge under siste verdenskrig.

Kunstform

I brosjyren for Galleri Widegren heter det om Viktor Widegren som kunstner: ”Viktor Widegren kan ikke settes i bås eller plasseres i noen bestemt stilretning. Vi kan spore påvirkning av Edvard Munch, Reidar Aulie og Arne Ekeland, uten å plagiere. Han var alltid trofast mot sin egen visjon som kunstner, og bestrebet seg på å utvikle sin egen form. Kompromissløst. De siste årene eksperimenterte han med strukturer i bildene, mest for å få fram «en tredimensjonal farge»: selvlysende element i bildet endog i svak belysning. Strukturene ble laget med sparkel eller tykke lag med maling.
Viktor Widegren har malt i olje og akryl. Arbeidet med fettstift. Og dyrket akvarellen. Skjønnere mener han nådde høyest som tegner, med blyant, kullstift og fettstift. Men han har også vært innom collage, glass- og steinmosaikk og andre teknikker og metoder. Lokalmarkedet var lite og etterspurte ikke nonfigurativ kunst. De bildene han solgte, gikk som regel for lav pris. Inntektene bidro knapt til å dekke materiellkostnadene.
Viktor Widegren hadde en rekke utsmykningsoppgaver, bl.a. tre freskomalerier (maleri på mur) i Samfunnshuset Fosdalens Bergverk donerte til Malm kommune i 1955. Han har deltatt med bilder på utstillinger i Trøndelag.”
Barstad

Barstad er en liten grend som ligger i Nord-Trøndelag i Namsos kommune. Den ligger tett mellom Klinga og Spillum.
Urbane Totninger

Urbane Totninger er en gruppe som hver sommer siden 2007 har satt opp sommershow i et telt ved Kapp Melkefabrikk i Østre Toten kommune. Gustav Nilsen fra Kapp og Paul Håvard Østby fra Eina hadde blitt kjent i Standup-miljøet i Oslo, og hadde lyst til å lage et show på Toten. Valget falt på Kapp, der Vazelina Bilopphøggers tidligere hadde satt opp sommershow.
De fikk med seg Sverre Fredrik Bø Nordheim fra Starum, samt et band bestående av Torbjørn Dyrud fra Kapp, Håvar Gjestvang fra Skreia, Jon Anders Narum fra Eina og Lewi Bergrud fra Øverskreien. Etter en storstilt audition, "Jakten på ei gromjinte", fant de fram til Ida Marie Ringerud fra Bøverbru. Gruppa var komplett.
Det ble storsuksess allerede første året, med 8.000 publikummere innom teltet. Og siden har de faktisk økt antallet hvert eneste år, slik at det i 2017 var hele 33.600 publikummere på besøk! I mange år har de vært landets mest besøkte sommershow, og hvert år pusher de norgesrekorden videre oppover.
Showet er en slags moderne revy, med litt standup, mange parodier og ikke minst mye musikk. Flere figurer fra showet er blitt kjente figurer også utenom scenen. Mest kjent er kanskje gladgutten "Håkon Skaug" fra Kraby, som er blitt allemannseie på Toten. Totendialekten brukes selvsagt i showet, og hele Innlandet farter til Kapp gjennom sommeren. Men "Urbane Totninger-området" utvides stadig, og i 2017 ble hver femte billett solgt i Oslo/Akershus.
Sommeren 2018 spiller Urbane Totninger sitt 12. sommershow i Mjøskanten på Kapp.
Silk Street

Silk Street (秀水街; pinyin: Xiùshuǐjiē, også kjent som Silk Market, Silk Street Market) er et kjøpesenter ved Guomao i Beijing med over 1.700 detaljutsalg. Det har en særlig appell overfor turister, selv om mesteparten av produktene er falske merkevarer.
Det nåværende markedet ble åpnet i mars 2005.
Det opprinnelige Xiushuimarkedet lå i gaten Xiushui Dongjie, sørøst for Ritan. Etter tyve års virksomhet ble det stengt og i stor utstrekning revet i januar 2005.
Nowhere Man (Beatles-sang)

Bakgrunn

Lennon slet en hel natt med å få laget en sang. Han hadde idetørke og skrivesperre helt til han la seg ned og prøvde å sove. Da kom ideen til «Nowhere Man» for fullt. Lennon var ferdig med sangen da Paul McCartney stakk innom på besøk den morgenen. McCartney fikk lenge etterpå vite av sin makker at sangen faktisk handlet om Lennon selv; at Lennon følte at han var fanget i Beatles-imaget som manager Brian Epstein hadde skreddersydd for ham, der det var lite rom for kunstneriske utflukter. Ellers følte Lennon at hans ekteskap med Cynthia Lennon var på avgrunnens rand. McCartney anser «Nowhere Man» som en av sine favoritt Lennon-komposisjoner.

Innspilling

«Nowhere Man» ble innspilt 21. og 22. oktober 1965 i Abbey Road Studios. Den første dagen ble brukt mest til å øve den inn. Det ble spilt inn to tagninger, men de ble ikke vurdert som egnet til utgivelse. Dagen etter spilte de inn to nye tagninger. Først grunnkompet med akustisk gitar, bass og trommer. Deretter var det George Harrisons tur til å legge på sologitar to ganger. Da det var gjort førte produsent George Martin disse to opptakene av Harrisons gitar sammen til et enkelt annet tilgjengelig spor, slik at begge gitarinnspillingene ble brukt på kun ett spor, i stedet for to. De to resterende sporene hvor gitarene opprinnelig ble spilt inn på, ble visket ut og brukt til pålegg av vokal.
På slutten av sin gitarsolo lager Harrison en overtone (eller flageolett som det også heter). «Nowhere Man» starter med at Lennon, Harrison og McCartney synger første vers a cappella, altså uten instrumenter. Derfor er det nærliggende å tro at de hadde spilt inn et slags instrumentalt komp i starten som ble visket over, da sangpålegget var unnagjort. I stereoversjonen fordelte George Martin lydbildet slik at instrumentene ble lagt til venstre og vokal/gitarsolo til høyre. Dersom man sløyfer å lytte til høyttaleren med vokal, men kun instrumentdelen, er det lett å slå fast at Lennon spilte akustisk gitar med capo på andre bånd. Siden «Nowhere Man» går i e-dur, og man setter på capo i nevnte bånd, innebærer det at man kan spille sangen i d-formasjon i stedet.
The Beatles spilte «Nowhere Man» på sine konserter i desember 1965 og samtlige konserter i 1966.
Australian Open 1989

Australian Open 1989
Just Dance (sang)

«Just Dance» er en sang av Lady Gaga, og den første singelen fra hennes debutalbum The Fame. Singelen ble lansert 8. april 2008.
Martin Harnik

Landslaget

22. august 2007 fikk han sin første landskamp for Østerrike mot Tsjekkia. Han scoret også sitt første landslagsmål i kampen.
Han ble tatt ut i Østerrikes EM-tropp til EM i Frankrike 2016.
Septimusikk 5

Septimusikk 5 er et musikkalbum med Jenny Jenssen og Septimus, utgitt i 1993.
Eqalugaarsuit

Eqalugaarsuit (gammel stavemåte: Eqalugârssuit) er den største av de tre bygdene i tidligere Qaqortoq kommune nå Kujalleq kommune, sydvest på Grønland.
Kommunen har i tillegg to andre bygder, Qassimiut og Saarloq. Hovedbyen i kommunen er Qaqortoq. Eqalugaarsuit ligger ca. 10 km sørøst for Qaqortoq, i luftlinje.
Eqalugarsuit har ca. 132 innbyggere. Det finnes to butikker her, Pilersuisoq og Tikiisaq, samt kirke, servicehus, gamlehjem og en fotballbane.
Transportmessig finnes det ingen biler her, kun traktorer og 4-hjuls motorsykler. Veiene er dekket med grus og pukk. For transport til og fra andre bygder og byer har de en helistop. De har både flytebrygge, anløpskai og fiskekai her.
Hovednæringsveiene her er jakt og fiske, og de forsøker nå å få satt ut moskusfe på et 40 km² stort område ved Eqalugaarsuit. Dette vil kunne gi både tilgang til kjøtt og hud, som kalles qiviut, samt gi muligheten for økt turisme, bl.a. i form av troféjakt på moskusfe.
Bygdas skole, Daanialiup atuarfia har ca. 30 elever.